גיל מרקו שני

״אוטובוסים, 2018, מוזיאון ישראל, כניסה״ ([[2018)]]

״אוטובוסים, 2018, מוזיאון ישראל, מבט ללא דלתות״ ([[2018)]]

״אוטובוסים, 2018, מוזיאון ישראל, מבט מבפנים״ ([[2018)]]

גיל מרקו שני (נולד בשנת 1968) הוא צייר ואמן מיצב ישראלי.

==ביוגרפיה==
שני נולד וגדל בתל אביב, בוגר תיכון חדש בתל אביב, ושירת בצה"ל ביחידת ההסרטה. בוגר תואר ראשון (1994) באמנות מבצלאל אקדמיה לאמנות ועיצוב בירושלים, לימודי אמנות (1994) בית ספר [https://www.ucl.ac.uk/slade/ סלייד] ב-לונדון, ולימודי עיצוב נעליים בבית ספר Afpic בפריז.

שני חבר סגל ומרצה בכיר במחלקה לאמנות בבצלאל.<ref name=":0"></ref> הוא זכה בפרסים רבים, ביניהם פרס קרן גוטסדינר לאמן ישראלי צעיר (2008) ופרס סנדברג לאמנות ישראלית לשנת 2018. ציוריו מצויים בין השאר באוספים של מוזיאון תל אביב לאמנות, מוזיאון ישראל ובאוספים פרטיים בארץ ומחוץ לישראל. הוא חי ועובד בתל אביב. ב-2017 נולד בנו לב, בהורות משותפת עם רנן מוסינזון. שני הוא אחיה של המעצבת שרית שני חי.

== עבודותיו ==
ציוריו מתאפיינים בסגנון קווי ושטוח על רקע אחיד, ומיצביו משקפים מצבים יום-יומיים ובנאליים לכאורה, אך מייצרים חוויה המעוררת השתאות וחרדה בו זמנית.<ref></ref> "יצירתו של שני נעה בין העבודות הציוריות, הדו-ממדיות, לבין המיצבים התלת־ממדים. הציורים מתאפיינים בקו רצוף וחסכני, מאופק ולא אישי. לעומתם, המיצבים עשירים בפרטים ואוירה, יוצרים סביבה טעונה. לכאורה אלה שני קטבים אך יחד הם בונים את "התיאטרון" המהפנט והמאיים, היפה והמכאיב, הסנטימנטלי והקר של גיל מרקו שני", ציין הצוות שהחליט על הענקת פרס גוטסדינר לשני.

ב-1994 השתתף בתערוכה "טרנזיט" במסגרת "ארט פוקוס", וב-1997 השתתף ב״סדרני נוי” במסגרת התערוכה ״סף” במוזיאון ישראל, אשר אצרה שרית שפירא (ז״ל) ומיזגה בין נוכחות אנושית לחפצי תצוגה.

ב-1999 הציג תערוכת יחיד ״חברות” בגלריית דביר.

ב-2001 שני בנה את המיצב ״ספארי”, במסגרת התערוכה ״הלנה” (עם אבנר בן־גל ואוהד מרומי) בביתן הלנה רובינשטיין לאמנות בת־זמננו, מוזיאון תל אביב לאמנות.

המיצב "אוטובוסים" הוצג במוזיאון ישראל ב-2018. אצרה אותו איה מירון.<ref></ref> בבצלאל מציינים כי "זה משיאי יצירתו של שני ומההישגים החשובים בגוף יצירתו העיקבי". בקצה המבואה הריקה של המיצב נמצאת דלת, המובילה אל חדר שמבעדו רואים חלל ובו חונים שני אוטובוסים של תיירים. האוטובוסים נראים שלמים, כאילו נלקחו מן המציאות, אך למעשה הם מלאכותיים, חלקיים ומותאמים לנקודת המבט שמכתיבה הדלת השקופה. ״שנתיים עבודה בשביל פריים אחד”, כך הגדיר שני את התערוכה.

==תערוכות==
===מבחר תערוכות יחיד===
*1996: ״מחיקת כף” (עם רם סמוכה), גלריה בורוכוב, תל אביב ״סדרני נוי”, במסגרת התערוכה ״סף” (בסדרה ״פרק: תערוכות אמנים צעירים”), מוזיאון ישראל, ירושלים; אוצרת: שרית שפירא
*1997: ״חזיר”, גלריה מרי פאוזי, תל אביב־יפו
*1999: ״חברות”, גלריה דביר, תל אביב
*2001: ״עבודות מן הזמן האחרון” (עם אורי צייג), גלריה קוג׳ימאצ׳י, טוקיו — ״ספארי”, במסגרת התערוכה ״הלנה” (עם אבנר בן־גל ואוהד מרומי), ביתן הלנה רובינשטיין לאמנות בת־זמננו, מוזיאון תל אביב לאמנות; אוצרת: אלן גינתון (קטלוג)
*2003: ״גשם”, במסגרת ארט־פוקוס 4, מוזיאון אסירי המחתרות, ירושלים; אוצרים: סוזן לנדאו, יגאל צלמונה (קטלוג)
*2007: ״אדום החזה”, גבעון גלריה לאמנות, תל אביב, Dome ספר־אמן בהוצאת Revolver, פרנקפורט
*2009: ״ציורים כחולים”, תערוכת הזוכה בפרס קרן גוטסדינר לאמן ישראלי צעיר, מוזיאון תל אביב לאמנות; אוצרת: (אלן גינתון) קטלוג—״המפעל”, חלל Forde לאמנות עכשווית, ז׳נבה
*2011: ״חדר מדרגות”, במסגרת ״המכה השנייה: הביינאלה, השלישית לאמנות עכשווית”, מוזיאון הרצליה לאמנות עכשווית; אוצר: אורי דסאו (קטלוג)<ref></ref>
*2014: ״בלגרד”, גלריה טמפו רובאטו, תל אביב
*2018: ״אוטובוסים”, מוזיאון ישראל, ירושלים; אוצרת: איה מירון (קטלוג)

===מבחר תערוכות קבוצתיות===

===פרסים ומענקים===
*1994: פרס מרי פישר לבוגרים מצטיינים, בצלאל אקדמיה לאמנות ועיצוב, ירושלים
*1999: פרס האמן הצעיר, משרד המדע, התרבות והספורט
*2001: פרס דיזנגוף לאמנות הציור והפיסול, עיריית תל אביב-יפו
*2003: פרס ביאטריס קולינר לאמן ישראלי צעיר, מוזיאון ישראל, ירושלים
*2004: מלגת קרן תרבות אמריקה-ישראל
*2005: פרס על־שם שמואל גבעון, מוזיאון תל אביב לאמנות
*2008: פרס קרן גוטסדינר לאמן ישראלי צעיר, מוזיאון, תל אביב לאמנות
*2017: מענק תמיכה מטעם אאוטסט, ישראל—מענק להוצאת קטלוג, מועצת הפיס לתרבות ואמנות

==ספרי אמן וקטלוגים==
*2000: ״חברות”, גלריה דביר
*2001: Safari/ספארי, מוזיאון תל אביב
*2001: Bird Watchng School/בית הספר לצפרות, מוזיאון תל אביב
*Dome Gil Marco Shani, Revolver Press :2007
*2018: Buses/אוטובוסים, מוזיאון ישראל | [https://drive.google.com/file/d/1lM4skiku01ZS0EaWqECiG5reFse0hdJB/view?usp=sharing קטלוג אוטובוסים עברית], [https://drive.google.com/file/d/1LqSfwyC1wqyjvvvZvXdR7FedxRjKFKQt/view?usp=sharing English Buses Catalogue]

==גלריה==
<gallery>
File:Studio View, Tel Aviv, 2016.jpg|Studio View, TLV, 2016
File:Studio View, Berlin 2017.jpg|Studio View, Berlin, 2017
File:Mirror, Squares with Circle, Oil on Canvas.jpg|Mirror, Squares and Circle, Oil on Canvas
File:Kitchen 2.jpg|ממוזער|Kitchen 2, Oil on canvas, 230 cm X 300 cm
File:Studio View Berlin 2017.jpg|ממוזער|Studio View, Berlin, 2017
File:Studio View, Berlin, Grove Oil on Canvas.jpg|Studio View, Berlin, Grove, Oil on Canvas
File:Studio View, Berlin, Stairwell and Kitchen.jpg|Studio View, Berlin, Stairwell and Kitchen
File:Studio View, Berlin, Staircase 2 and Kitchen 2.jpg|Studio View, Berlin, Stairwell 2 and Kitchen 2
File:Self Portrait, Berlin, 2017.jpg|Self Portrait, Berlin, 2017
File:Self Portrait 2, Berlin, 2017.jpg|Self Portrait 2, Berlin, 2017
</gallery>

==קישורים חיצוניים==

* 
* [https://drive.google.com/file/d/1IKKHbni1IT5xs7ljENBj6-ktGD3mrWu2/view?usp=sharing ציורים 2012-2018]
* [https://drive.google.com/open?id=1Q8fI9o3xgupkhd9SoaHXgwlJeatHK9if יש חיים במלאכותי, שרה בריטברג–סמל בשיחה עם גיל מרקו שני ]

==הערות שוליים==

קטגוריה:אמנים ישראלים
קטגוריה:אמנים פלסטיים להט"בים ישראלים
קטגוריה:סגל בצלאל
קטגוריה:תל אביב-יפו: אישים
קטגוריה:בוגרי תיכון חדש
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1968